XIX быуатта тимер юлдарының барлыҡҡа килеүе ҙур йөктәргә сыҙамлы күперҙәр төҙөүҙе талап итә, был күпер төҙөлөшөн үҫтереүгә этәргес бирә. Яйлап күпер төҙөлөшөндә төп материалдар сифатында ҡорос һәм тимер раҫлана. Густав Эйфель 1877 йылда Португалияла Дуро йылғаһы аша суйын аркалы күпер төҙөй. Был күпер арауығының бейеклеге 160 метр тәшкил итә. XIX быуат аҙағында Европала иң оҙоно булып Сызрандағы Волга аша Николай Аполлонович Белелюбский проекты буйынса төҙөлгән һәм оҙонлоғо 1443 м булған күпер тора. 1900 йылда Париждағы Бөтә донъя күргәҙмәһендә миҙал Красноярскиҙағы Йәнәсәй аша күпер менән бүләкләнә (Проскуряков Лавр Дмитриевич проекты буйынса).